《水龙吟 其四 渔蓑》
清代·张慎仪

夫须碎织成蓑，鸣榔去钓西岩下。添将葛屦，配将蒻笠，短竿自把。

转过滩头，又寻沙觜，萧然整暇。趁满天荻絮，满身烟霞，邀几个、鸬鹚话。

欸乃一声归一，穿浪花、引船入汊。解衣槃薄，裁青补翠，乱堆篷罅。

晒月眠云，消闲谁共，但凭老瓦。奈卖鱼市散，无钱沽酒，藉伊偿价。

作者简介：1846-1921，字淑威，号薆园，一号芋圃，成都人。著有《续方言新校补》、《方言别录》、《蜀方言》等，有《今悔庵词》。